Eet dit, en jy weet gou nie wáár jy is nie; dit toor regtig met jou kop en wat jy sien en hoor het niks met die werklikheid uit te waai nie. Gebruikers ontwikkel ook baie vinnig ’n weerstand daarteen en moet dikwels eers drie tot vier dae “skoon” wees voor hulle weer die psigedeliese klanke en kleure kan ervaar.
Sommige dwelms (soos dagga), psigedeliese middels (soos magic mushrooms, LSD en tik) en amfetamien-opkikkers (soos speed) kan ’n mens beslis psigoties maak, wat beteken jy verloor kontak met die werklikheid en leef in jou eie waanwêreld. Hoe groter die dosis wat jy gebruik en hoe langer jy dit neem, hoe groter is die gevaar dat jy geestesversteurings kan ontwikkel.
Tans reken psigiaters as die geestesversteuring nie binne ’n maand opklaar nadat ’n mens opgehou het om die dwelm te gebruik nie, was daar moontlik ’n onderliggende psigose.
Sommige mense het beslis ’n oorgeërfde geneigdheid tot psigoses (waar jy in jou eie waanwêreld leef) as hulle dwelms gebruik.
Die gedrag wat beskryf word, is van iemand wat kontak met die werklikheid verloor het. Hy het stemme gehoor en waan vir die werklikheid aangesien. Sulke optrede lyk psigoties.